google/wiki40b huggingface dataset:
Dagligt Liv i Norden i det sekstende Aarhundrede

Dagligt Liv i Norden i det sekstende Aarhundrede er et dansk bokverk som kom ut i 14 deler første gang i perioden fra 1879 til 1901. Det beskriver på en fargerik måte de fleste forholdene ved hverdagslivet under den nordiske renessansen. Opphavsmannen var historikeren Troels Frederik Troels-Lund (1840–1921). Forfatterens hensikt var opprinnelig at innholdet skulle være del av et verk med tittelen Danmarks og Norges Historie i Slutningen af det sekstende Aarhundrede. Å beskrive dagliglivet var et nytt fenomen i historieforskningen, som tradisjonelt bare hadde vært opptatt av statlige institusjoner. At Troels-Lund ble kritisert for manglende nøyaktighet med visse detaljer overskygger ikke hans banebrytende innsats på det kulturhistoriske området. De fleste faktuelle feil ble dessuten rettet i den andre utgaven. Førsteutgavene av verket ble raskt utsolgt, og de seinere folkeutgavene kom i fire utgaver, hvert i et opplag på 10 000.
Arthur Barrett

Bakgrunn og tidlig tjeneste

Barrett var sønn av presten Alfred Barrett og Emma Barrett (født Collins). Han uteksminert som løytnant i det 44. infanteriregiment den 10. september 1875 og reiste umiddelbart til sitt regiment, som var stasjonert i Secunderabad i India.. Han deltok i krigshandlingene under Andre anglo-afghanske krig ved beilieringen av Sherpur i desember 1879 og i slaget om Kandahar i september 1880.
I 1882 ble Barrett overført til det 5. Gurkha Rifles i India. Den 10. september 1886 ble Barrett forfremmet til kaptein.

Overordnet i India

Fra 1886 til 1891 var han adjutant i Calcutta Volunteers, men deltok også i ekspedisjonen til Hazara i 1888. I 1891 returnerte han til gurkhaene og deltok i kamphandlingene som fant sted i Miranzai og Hunza-Naga i 1891.
I 1903 ble Barrett utnevnt til kommandør (CB) av Order of the Bath og i mars 1906 ble han forfremmet til generalmajor.  Den 14. januar 1912 ble han utnevnt til kommandørridder (KCVO) av Royal Victorian Order.

Første verdenskrig

Etter Storbritannias krigserklæring mot Det osmanske rike i 1914 ble Barrett sendt til Mesopotamia (dagens Irak), for å lede innledningen til det britiske felttoget i Mesopotamia. Han sto han bak den innledende landgangen ved Fao og erobringen av Basra i november 1914. Innen utgangen av året hadde han skjøvet de fiendtlige styrkene bakover slik at de britiske styrkene hadde kontroll over hele området mellom al-Qurnah og havet. På grunn av sykdom måtte han trekke seg fra sine posisjoner i området. Han vendte tilbake til India og kommanderte britiske militæroperasjoner mot mahsudene i 1915 og i 1917. Han ble på slutten av den første verdenskrig forfremmet til storkorsridder (GCB) av Order of the Bath.
Da tredje anglo-afghanske krig brøt ut i mai 1919 ble Barrett satt til å lede styrkene i den britisk-indiske hærens nordlige kommando  («Northern Command») i den daværende North-West Frontier provinsen, og var den overordnede offiseren gjennom hele krigen. Han ble utnevnt til Storkommandørridder av Indias stjerneorden 1. januar 1920.

Pensjonist

Barrett ble pensjonert fra den britisk-indiske hæren i mai 1920.  I april 1921 ble han forfremmet til feltmarskalk. I 1921 mottok han 1. klasse av den japanske Den oppadstigende sols orden.
Han døde i sitt hjem i Sharnbrook i Bedfordshire 20. oktober 1926.
Pandemi

Tall fra Nasjonal beredskapsplan

Noen scenarier og tall fra Nasjonal beredskapsplan for pandemisk influensa, vedtatt av Helse- og omsorgsdepartementet 16. februar 2006:
Det mest sannsynlige scenariet forventes det at 30 % av befolkningen blir smittet i løpet av et halvt år og at 15 % blir syke og sengeliggende. Om lag halvparten av de som smittes antas å bli syke. Overdødelighet anslås til 0,1-0,4 % av de syke. Dette vil gi 700 000 syke i løpet av perioden og 700-3 000 ekstra dødsfall i forhold til en normal vintersesong.
Et mindre sannsynlig, men verre scenario vil 50 % av befolkningen blir smittet i løpet av et halvt år og at 25 % blir syke og sengeliggende. Overdødelighet anslås til 0,4-1,1 % av de syke. Dette vil gi 1,2 millioner syke i løpet av perioden og 5 000-13 000 ekstra dødsfall i forhold til en normal vintersesong.
Dersom om lag 30 % av befolkningen blir smittet og 15 % syke i løpet av et halvt år vil om lag 4-5 % være syke og sengeliggende samtidig når epidemien er på det verste. Tilsvarende hvis 50 % blir smittet og 25 % syke og sengeliggende i løpet av et halvt år vil om lag 8 % være syke og sengeliggende med influensa samtidig på det verste. Her må en være klar over at dette gjelder landet som helhet. Det kan være betydelige forskjeller geografisk og innen visse miljøer, der en langt høyere andel kan være syke samtidig.

Viktige helseaktører

Helse- og omsorgsdepartementet (HOD) har det overordnede ansvaret for håndtering av en pandemi i Norge i samarbeid med sine underliggende etater, hvorav Helsedirektoratet og Nasjonalt folkehelseinstitutt (FHI) er de mest sentrale. Dersom en pandemi skulle kreve innsats på tvers av sektorene vil HOD antagelig få et ansvar som lederdepartement. Dette betyr at HOD blir ansvarlig for å koordinere arbeidet mellom berørte departementer og deres sektorer.
Kommunene vil være av dem som får den største belastningen under en pandemi. De er derfor gitt meget vide fullmakter til å iverksette tiltak for å håndtere slike situasjoner. Spesialisthelsetjenesten vil også merke en stor økt belastning på sykehusene. Andre viktige aktører er: Helsetilsynet, Legemiddelverket, Mattilsynet, Veterinærinstituttet, fylkesmennene, de regionale helseforetakene, Direktoratet for samfunnssikkerhet og beredskap, Forsvaret, Politiet samt de frivillige organisasjonene.

Hovedtiltak

God håndhygiene og hostehygiene er viktige tiltak med henhold til smittespredning. Alle med antatt influensa bør ha kontakt med færrest mulig personer og holde seg hjemme i minst sju dager etter symptomstart.
Vaksine er det beste tiltaket for å hindre at folk blir syke. Man kan ikke forvente at myndighetene har en spesifikk vaksine er tilgjengelig med en gang, da det spesifikke viruset ikke er kjent før det er identifisert. Legemidler mot influensa vil da være eneste tilgjengelige medikamentelle tiltak.
Blendingsgardin

Blendingsgardin var påbudt under annen verdenskrig i alle vinduer der en hadde lys i rommet innenfor. Slike påbud ble utstedt i alle land som var berørt av krigen, mens eksempelvis Sverige som nøytralt land ikke hadde noe tilsvarende.
Grunnen var at nattlig flynavigasjon over landet skulle gjøres mest mulig vanskelig ved at man fjernet alt lys i tettbygde strøk og langs veier. Også det lille som var av lovlig biltrafikk ble berørt vet at hovedlysene ble blendet av med limbånd eller maling slik at bare en stripe lys kom ut.
Militærvesenet har i praksis fulgt dette opp ved at militære kjøretøyer har blendingshetter til hovedlysene som brukes ved feltøvelser.
Blendingsgardinene kunne være ulikt utformet, men måtte være lystette. I praksis anskaffet de fleste seg rullegardiner av tykt svart papir med bredde litt over vindusåpningen. Kvaliteten på papiret var så som så, så litt utskiftning og reparasjon ble nødvendig etter en tid. Blendingsbestemmelsene var lette å kontrollere, og brudd resulterte i ubehagelig besøk av øvrigheten.
Etter at andre verdenskrig var over 8. mai 1945 kunne man kaste blendingsgardinene. Da ble det i mange norske byer arrangert en «felles bålfest», der folk kunne komme med sine lite elskede blendingsgardiner til byens torv eller en annen åpen plass hvor gardinen ble brent til allmenn jubel.
Kochs snøflak

Kochs snøflak er en matematisk kurve og en av de tidligste fraktale kurver som ble beskrevet. Den er basert på Kochs kurve, som dukket opp i en artikkel i 1904 med tittelen «Sur une courbe continue sans tangente, obtenue par une construction géométrique élémentaire» av den svenske matematikeren Helge von Koch.
Portillo

Portillo er et vintersportssted i regionen Valparaíso i Chile. Portillo ligger nær Sør-Amerikas høyeste fjell, Aconcagua. Alpinbakkene ligger i høyder over 2500 moh. VM i alpint 1966 ble arrangert i Portillo.
Coelocorynus emalianus

Utseende

En middelsstor (ca. 15 millimeter), avlang, nokså blank, svart gullbasse. Kroppsformen er nokså jevnbred, beina ikke spesielt lange. Hannene har fire rundede tenner på clypeus ("snuten") og en uthulning foran på pronotum. Hannen har også at kort, litt flatt horn i pannen. Pronotum er spredt og grovt punktert, tettere punktert i uthulningen. Dekkvingene har markerte punktrader.

Levevis

Disse artene lever i fjellområder. Larvene utvikler seg inne i døde, mosekledte trestammer, både stående og liggende.

Utbredelse

Arten lever i Afrika.
Kriseutvalget for atomberedskap

Kriseutvalget for atomberedskap er et norsk statlig utvalg med delegerte fullmakter i akuttfasen av en atomhendelse. Organiseringen av atomberedskapen i Norge er bygget opp rundt Kriseutvalget. Det er Kriseutvalget som er ansvarlig for, og har fullmakt til, å iverksette konsekvensreduserende tiltak.
Beredskapsorganisasjonen består av Kriseutvalget for atomberedskap, Kriseutvalgets rådgivere, Kriseutvalgets sekretariat samt Fylkesmannen som Kriseutvalgets regionale ledd.
Atomberedskapsorganisasjonen er opprettet for å stille ekspertise til rådighet for å håndtere atomhendelser og for å sørge for hurtig iverksettelse av tiltak for å beskytte liv, helse, miljø og andre viktige samfunnsinteresser. Atomhendelser omfatter både ulykker og hendelser som følge av tilsiktede handlinger i fredstid, ved sikkerhetspolitiske kriser og ved væpnet konflikt. 
Utvalget består av representanter fra Direktoratet for strålevern og atomsikkerhet (DSA), Direktoratet for samfunnssikkerhet og beredskap, Forsvaret, Helsedirektoratet, Kystverket, Mattilsynet, Politidirektoratet og Utenriksdepartementet. DSA er leder og sekretariat for utvalget. I tillegg er rådgivere utpekt fra Norsk institutt for bioøkonomi, Miljødirektoratet, Fiskeridirektoratet, Forsvarets forskningsinstitutt, Havforskningsinstituttet, Institutt for energiteknikk, Landbruksdirektoratet, Meteorologisk institutt, Nasjonalt folkehelseinstitutt, Norges geologiske undersøkelse, Norsk polarinstitutt, Norsk behandlingstjeneste for CBRNe-medisin, Universitetet for miljø- og biovitenskap og Veterinærinstituttet.
Uleåborgs län

Kommuner

Uleåborgs län var i 2009 delt inn i 43 kommuner.
Dysderidae

Utseende

Middelsstore til ganske store, slanke, sylindriske edderkopper, gjerne karakteristisk farget med rød forkropp og lyst gråbrun bakkropp. Chelicerene er rettet skrått fremover og giftklørne er påfallende lange. De har seks øyne som er ordnet i en halvsirkel.

Levevis

De er nattkaktive, jagende edderkopper som tilbringer dagen i en silkekokong under en stein eller lignende. Noen lever i huler. Den europeiske arten Dysdera crocata ser ut til å ha spesialisert seg på å jakte på skrukketroll. Denen artens lange giftklør kommer vel med når den skal trenge igjennom byttedyrenes kalkskall. Arten tar også biller. Trolig lever også mange andre av Dysdera-artene i stor grad av skrukketroll, mens slekten Harpactea er insektetere som helst finnes i varme, tørre skoger. Edderkoppene i denne familien jager etter byttet, som imidlertid bør være relativt langsomt siden edderkoppene selv er temmelig trege. De bygger ikke fangstnett.

Giftige arter

Det har blitt påstått at bittet fra Dysdera-artene skal kunne medføre noe ubehag, men giften deres har ikke blitt undersøkt nærmere. De er ikke farlige, men de store kjevene med lange giftklør skulle tilsi at disse edderkoppene bør behandles med respekt.

Utbredelse

Familien har tyngdepunktet av sin utbredelse i middelhavsområdet, men arten Dysdera crocata er spredt med mennesker over hele Jorda. Den naturlige utbredelsen er i Palearktis, med noen få arter i tillegg i Sør-Amerika. Familien er svært artsrik i det sørlige Europa der det er funnet 158 arter bare i slekten Dysdera, 43 av disse lever bare på Kanariøyene. Også slekten Harpactea er svært artsrik, med over 150 arter, 78 av dem i Europa.
Dysdera crocata skal være funnet i Norge én gang for lenge siden, men det er usikkert om dette er korrekt siden det ikke er bevart noe beleggseksemplar.
Tears of the Sun

Handling

Løytnant A.K. Waters (Bruce Willis) leder en gruppe Navy SEALs som blir sendt av kaptein Bill Rhodes (Tom Skerritt) til Nigeria for å hente Dr. Lena Fiore Kendricks (Monica Bellucci), en amerikansk statsborger gjennom ekteskap. De skal også hente ut en prest og to nonner som befinner seg i området. Oppdraget starter som planlagt. Waters forteller Dr. Kendricks at opprørssoldater er på vei mot sykehuset, og deres ordre er å trekke ut alle amerikanske statsborgere. Men Kendricks nekter å forlate de syke pasientene, og Waters går med på at de kan ta med alle pasientene som kan gå for egen maskin. 
Gruppen begynner å gå til det stedet hvor de kan plukkes opp av helikopter som ligger 12 kilometer unna. Presten og nonnene blir igjen for å ta seg av de skadde. Irritert og langt bak skjema, forlater sykehuset like etter daggry. Ved mørkets frembrudd tar de en kort pause. Opprørerne nærmer seg raskt, og Waters dreper en av dem. Når de ankommer uttakspunktet blir soldatenes plan åpenbar: Pasientene får ikke lov til å komme ombord i helikopteret. Waters drar Dr. Kendricks inn i helikopteret med makt, og de forlater flyktningene i jungelen, ubeskyttet mot opprørerne. På vei til hangarskipet, flyr de over sykehuset i jungelen som har blitt ødelagt og alle dens beboere er drept av opprørerne, inkludert presten og nonnene. Waters beordrer dem tilbake for å hente pasientene. Han samler så mange som mulig i helikopteret, og de bestemmer seg for å hjelpe de andre over grensen til Kamerun. 
Underveis til grensen oppdager de at opprørerne følger rett etter dem. De prøver å unngå opprørerne og finner en landsby hvor menneskene har blitt voldtatt, torturert og massakrert av opprørerne. Kort tid senere fastslår de at noen sender et signal som gjør at opprørerne kan spore dem. Dette avslører tilstedeværelsen av Arthur Azuka, sønnen til den drepte presidenten Samuel Azuka, og dette er grunnen til at opprørerne jakter så intenst på dem. Samuel Azuka var ikke bare president i Nigeria, han var også øverste leder for en av de største stammene i landet. Som eneste overlevende av denne blodslinjen, er Arthur den eneste personen som kan kreve å bli innsatt som statsoverhode. De oppdager at en annen flyktning har fulgt etter dem, og de finner en GPS-sender på ham. Han prøver å stikke av, men blir skutt. Waters er sint på Dr. Kendricks, fordi hun visste om Arthur, men aldri informerte ham om dette. 
Soldatene fortsetter å eskortere flyktningene til Kamerun. En kamp oppstår når opprørerne endelig tar igjen soldatene som bestemmer seg for å bli igjen som baktropp slik at flyktningene får nok tid på seg til å nå grensen. De ber også om luftstøtte, men det tar litt tid før jagerflyene kommer frem. Opprørerne dreper fire soldater, og flere blir skadet. Deretter kommer jagerflyet og bomber resten av opprørerne. Dr. Kendricks sier farvel til sine venner og flyr vekk i samme helikopter som løytnant Waters. Folket anerkjenner Arthur Azuka som stammehøvding og bærer av farens demokratiske drømmer for Nigeria. Han løfter armen og roper "Freedom!" og alle feirer rundt ham.
Roskilde amt (før 1808)

Roskilde amt undergikk ikke de store forandringer ved reformen i 1793, men ble i 1808 lagt inn under Københavns amt. Før 1793, se Roskilde amt (1662–1793).
Lihallen (Nittedal)

Lihallen er en idrettshall i Nittedal kommune i Akershus. Idrettshallen ble bygd i 1973 og drives av Nittedal kommune. Lihallen har publikumskapasitet på ca. 400 og brukes til flere idretter, som håndball, innebandy og volleyball.
Miklós Németh (spydkaster)

Karriere

I sitt første OL (OL 1968 i Mexico by) kvalifiserte han seg ikke til finalen. Fire år senere, under OL 1972 i München kom han på sjuendeplass med 81,98 m.
I Némeths tredje OL-deltakelse, Montreal 1976, kvalifiserte han seg til finalen med et kast på 89,28. I finalen, 26. juli 1976, satte han ny verdensrekord i sitt første kast med 94,58 m. Dermed vant han suverent med over seks meters forsprang til nummer to, finske Hannu Siitonen.
Han deltok også under OL 1980 i Moskva, hvor han ble nummer åtte med 82,40 m.
Miklós er sønn av Imre Németh, OL-vinneren i sleggekast fra OL 1948.
Hol i Nordland

Hol er en tidligere kommune i Nordland fylke, fra 1837 en del av Buksnes formannskapsdistrikt. Hol er også navn på en kommune i Buskerud fylke.

Historie

1. juli 1919 ble Hol fradelt som egen kommune. Hol hadde ved etableringen 2 272 innbyggere. 
1. januar 1963 ble Hol, Buksnes, Borge og Valberg kommuner slått sammen til den nye Vestvågøy kommune. Hol hadde ved sammenslåingen 3 154 innbyggere.
Myoxinus

Utseende

Middelsstore, ensfarget brun- eller gråaktige trebukker, forholdsvis tettbygde med kraftige bein. Antennene er lengre enn kroppen. Pronotum er nærmest tønneformet med en pigg litt bakenfor midten av siden. Dekkvingene er litt tilspisset i spissen.

Levevis

Larvene lever i død ved.

Utbredelse

Slekten er utbredt i Mellom- og Sør-Amerika.
Jiyang

Jiyang (kinesisk: 济阳县; pinyin: Jǐyáng Xiàn) er et fylke i provinsen Shandong i Folkerepublikken Kina. Det ligger i den subprovinsielle by Jinan.
Befolkningen var på 520 095 innbyggere i 1999.

Samferdsel

Kinas riksvei 220 løper gjennom området. Den går fra Binzhou i Shandong til Zhengzhou i Henan.
Magneten

Magneten kjøpesenter er et kjøpesenter i Levanger med 88 butikker. Senteret ligger ved E6 sør for Levanger sentrum. I forbindelse med Magnetens 20-årsjubileum, ble senteret utvidet med 8000 kvadratmeter og 25 nye butikker, slik at det totale arealet i dag er på 35 000 m².
14.oktober.2009 åpnet 14 nye butikker på kjøpesenteret. Da hadde senteret 88 butikker, og var i en periode det største kjøpesenteret i Nord-Trøndelag, inntil det nye storsenteret i Steinkjer, Amfi Steinkjer åpnet noe senere.
Breiskartolla

Breiskartolla er et furutre i Vindøldalen i Trollheimen. Furua var lenge målt til å være Norges største, inntil Bjønnafurua i 2014 ble målt til å være større.
I 2008 ble furua som står i Surnadal kommune oppmålt. Foranledningen var at et furutre i Alta hadde vunnet i «Mitt tre»-konkurransen i 2007. Konkurransen ble arrangert i regi av Norsk genressursenter, NRK Natur og Det norske skogselskap. En 14 meter høy furu i Mathisdalen i Alta ble kåret til landets største med en omkrets på 4,38 meter i brysthøyde ( 1,30 meters høyde). Volumet på furua i Alta ble beregnet til å være 8,2 kubikkmeter.
Skogbrukssjef Tore Gjul og Råg Ranes frå Vindøldalen Utmarkslag mente Breiskartolla kunne være større. Med en forlenget stige målte de omkretsen for hver meter på det 13,5 meter høye treet. Volumet ble målt til 10,62 kubikkmeter, omkretsen i brysthøyde var 4,70 meter. Breiskartolla var altså større i kubikk enn treet som ble utpekt til vinneren av konkurransen i 2007. Etter oppmålingen skrev Altaposten at storfurua i Mathisdalen hadde mistet posisjonen som Norges største, og at Alta-furua nå var Norges nest største furu.
Hvor gammelt furua i Vindøldalen er vet man ikke, 500 år er blitt anslått. Årstallet 1868 er skåret inn i stammen, og ekspertene mener treet nærmest har sluttet å vokse etter dette, siden innskjæringen ikke er overgrodd. Deler av treet er også blitt til gadd (tørrfuru).
Furua nås via bomvegen i Vindøldalen. Fra parkeringsplassen følger man i en times tid den blåmerkede stien til Nedre Breiskarsetra. Noen hundre meter før setra er det satt opp skilt til Breiskartolla, som står rett utenfor stien.
Ruse oblast

Geografi

Donau danner oblastets grense i nord mot Romania i Donau. I øst grenser Ruse oblast mot oblastene Silistra og Razgrad, i sørøst mot Targovisjte oblast og i vest mot Veliko Tarnovo oblast.

Befolkning

I oblastet bor 266 157 personer i et område på 2791 km².

Severdigheter

Ruse er med sine nyklassisistiske sentrum oblastets største attraksjon. I tillegg hører Klippekirken i Ivanovo, festningen i Tsjerven og klippekostereret i Basarbovo til de mest kjente turistmålene.
St. Petersburgtraktaten (1762)

St. Petersburgtraktaten ble inngått 5. mai 1762 i St. Petersburg, og avsluttet kamphandlingene mellom Preussen og Russland under syvårskrigen.
Avtalen kom i stand etter at den prøyssiskvennlige Peter III etterfulgte den prøyssiskfiendtlige Elisabeth 9. januar 1762 på den russiske keisertronen. Dette skjedde på et tidspunkt hvor de russiske styrkene etter store kostnader og bestrebelser over lang tid var i ferdig med å slå de prøyssiske styrkene fullstendig.
Avtalen ga tilbake til Preussen alle de områdene som Russland hadde erobret, og tillot Fredrik den store å konsentrere seg om sine øvrige fiender, Russlands tidligere allierte.
Dette var svært upopulært i Russland og en medvirkende årsak til at Peter III to måneder senere ble avsatt i et statskupp til fordel for sin ektefelle, Katarina den store.
Health Impact News

Health Impact News (healthimpactnews.com) er et nettsted opprettet i 2010 av Brian Shilhavy som også er redaktør. Nettstedet publiserer artikler relatert til alternativ behandling, og går mot mange av de offisielle helserådene og skolemedisinsk behandling. Nettstedet Vaccine Impact er nært knyttet til Health Impact News.
Health Impact News regnes som gjennomgående uetterrettelig og uvitenskapelig, og har særlig fått oppmerksomhet for å spre falske nyheter og konspirasjonsteorier om vaksiner.
UTC−04.30

UTC−04.30 er en tidssone som ligger fire timer og tretti minutter etter standardtiden UTC. I 2008 omfattet UTC−04.30 følgende områder:
Identitetsverdi

Identitetsverdi er nært forbundet med symbolverdi og knytter seg til en bygnings evne til å styrke fornemmelsen av kontinuitet, tilhørighet og slektskap. Som kilde til kunnskap eller objekt for opplevelse kan bygninger fungere som identitetsskapende element i miljøet. Bygninger med anekdoteverdi, knyttet til viktige hendelser eller personer, vil gjerne også bli tillagt identitets- eller symbolverdi. For etniske minoriteter kan den kollektive identitetsverdien være en svært viktig verdi.
Guy Standing

Prekariatet

Standings mest kjente bok er The Precariat: The New Dangerous Class (2011). I den hevder han at den pågående globaliseringen har ført til at stadig flere mennesker nå er å anse som en del av prekariatet, som han anser som en ny sosial klasse. 
Innen sosiologien og økonomien innbefatter prekariatet, som vil si en eksistens uten forutsigbarhet eller sikkerhet, noe som påvirker både den materielle og psykologiske velferden, en sosial klasse dannet av de prekariære. Begrepet blir spesifikt brukt om tilstanden av periodisk arbeidsløshet og mangel på arbeide, noe som fører til en prekariær ekistens.  
Ifølge Standing inkluderer begrepet prekariatet et agglomerat av flere ulike sosiale grupper: immigranter, yngre utdannede mennesker og den industrielle arbeiderklassen, som ikke kun lider fra usikkerhet vedrørende det ikke å ha fast arbeide, men også usikkerhet i forhold til identitet og mangel på kontroll over sin egen tid, noe som ikke minst skyldes den såkalte ”workfare” politikken som blir ført.

Borgerlønn

Standing oppfordrer politikere til å skape ambisiøse sosiale reformer for å sikre finansiell sikkerhet som en rettighet og argumenterer for borgerlønn som et viktig skritt til en ny tilnærming. Hvis politikere ikke foretar de relevante beslutningene forutser han en bølge av vold, sinne og dannelsen av ytre høyrefløyspartier. 
Ifølge Standing må vi se debatten om borgerlønn i sammenheng med en pågående global transformasjon som finner sted hvor ulikhetene blir uholdbare og våre økonomier endres til å bli renteøkonomier hvor et lite plutokrati får utbytte av systemet, mens et økende prekariat har synkende lønninger, ustabile arbeidsplasser og færre rettigheter. De går med andre ord fra å være borgere til å bli fremmedarbeidere uten rettigheter.